
საქართველოს მთავრობის 
განკარგულება №117
2012 წლის 24 იანვარი
ქ. თბილისი
საქართველოს ადმინისტრაციულ-ტერიტორიულ ერთეულებში (ლანჩხუთის, ოზურგეთისა და ჩოხატაურის მუნიციპალიტეტები) სახელმწიფო რწმუნებულის – გუბერნატორის ადმინისტრაციისათვის საქართველოს რეგიონებში განსახორციელებელი პროექტების ფონდიდან  თანხის გამოყოფის შესახებ 
1. გურიის რეაბილიტაციის I ეტაპის ფარგლებში, კერძოდ: ბახმაროს, ოზურგეთის, ურეკისა და ლანჩხუთის ქუჩების, მოედნების, სკვერებისა და პარკების, ასევე ახალი შენობების მშენებლობისა და ძველი შენობების რეკონსტრუქციის, სანაპირო ზოლში ბულვარის მოწყობის საპროექტო მომსახურების შესყიდვის ხარჯების დაფინანსების მიზნით საქართველოს ფინანსთა სამინისტრომ „საქართველოს 2012 წლის სახელმწიფო ბიუჯეტის შესახებ“ საქართველოს კანონით გათვალისწინებული საქართველოს რეგიონებში განსახორციელებელი პროექტების ფონდიდან  საქართველოს ადმინისტრაციულ-ტერიტორიულ ერთეულებში (ლანჩხუთის, ოზურგეთისა და ჩოხატაურის მუნიციპალიტეტები) სახელმწიფო რწმუნებულის – გუბერნატორის ადმინისტრაციას გამოუყოს 200 000 (ორასი ათასი) ლარი.
2. „სახელმწიფო შესყიდვების შესახებ“ საქართველოს კანონის 101 მუხლის მე-3 პუნქტის „დ“ ქვეპუნქტის შესაბამისად, საქართველოს ადმინისტრაციულ-ტერიტორიულ ერთეულებში (ლანჩხუთის, ოზურგეთისა და ჩოხატაურის მუნიციპალიტეტები) სახელმწიფო რწმუნებულის – გუბერნატორის  ადმინისტრაციამ ამ განკარგულების პირველი პუნქტით გათვალისწინებულ ღონისძიებათა შეზღუდულ ვადებში განხორციელების მიზნით საპროექტო მომსახურებების სახელმწიფო შესყიდვები განახორციელოს გამარტივებული შესყიდვის საშუალებით.
პრემიერ-მინისტრი		                      ნ. გილაური

